Ahmad Mattar

Ahmad bin Mohamed Mattar (lahir 13 Ogos 1940) ialah seorang bekas ahli politik dan bekas anggota Kabinet Singapura. Beliau ialah menteri bertanggungjawab bagi ehwal masyarakat Islam pertama di Singapura.

Pendidikan 
Beliau ialah lepasan Raffles Institution dan bergraduasi daripada Universit Singapura dengan sarjana muda fizik pada 1963. Beliau menamatkan ijazah sarjana di Universiti Sheffield dengan pembiayaan dari Rancangan Colombo dan ijazah kedoktoran dari Universiti Singapura.

Kerjaya 
Beliau pernah menjadi pensyarah di Politeknik Singapura dan mengendalikan pengajian berskala besar mengenai kesan bunyi bising terhadap taman perumahan; kajian yang kemudiannya digunakan untuk perundangan akan datang dan kajian mengenai bunyi bising lalu lintas. 

Ahmad juga merupakan presiden pengasas Majlis Pembangunan Masyarakat Islam Singapura (Mendaki) pada 1982 hingga 1989, yang ditubuhkan bagi memantau keperluan kebajikan dan pendidikan masyarakat Melayu/Muslim.

Kerjaya politik 
Pada 1972, beliau bertanding di Kawasan Undi Perseorangan Leng Kee atas cadangan Abdul Rahim Ishak, ahli parlimen Kawasan Undi Perseorangan Siglap. Daripada 1985 kepada 1995, beliau dilantik sebagai Menteri Sekitaran. Semasa perkhidmatan sebagai menteri, beliau terkenal dengan memperketatkan sekatan terhadap penjualan aerosol yang mengandungi CFC dan memperkenalkan perintah kerja pemulihan (CWO) untuk memerangi isu pembuangan sampah. Beliau telah merancang untuk meletak jawatan dari Kabinet pada 1991 tetapi dipujuk untuk kekal oleh Perdana Menteri baharu, Goh Chok Tong. Pada 1996 beliau bersara dari politik dan mengambil sikap tidak menonjolkan diri.

Rujukan

Pautan luar 

 Ahmad Mattar – Infopedia Singapura (Lembaga Perpustakaan Negara)

Anggota Parti Tindakan Rakyat
Orang Singapura berketurunan Melayu
Muslim Singapura
Alumni Institusi Raffles
Alumni Universiti Sheffield
Menteri Sekitaran Singapura
Anggota Kabinet Singapura
Anggota Parlimen Singapura